Diari Oficial de la Generalitat Valenciana


Sumari del DOGV 3427, del 04-02-1999 (1998/11863)

Informació pública de les bases que han de regir la convocatòria per a proveir en propietat dues places de graduat social.
--------------------------------------------------------------------------------------------------------------------------

### Dades del document

Número de DOGV
:   3427

Data del DOGV
:   04-02-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/11668


Data del document
:   04-02-1999

Organisme emissor
:   Ajuntament de València

Tipus de document
:   Convocatòria

Descriptors 

:   * València
    * advocat
    * concurs administratiu
    * administració local

Informació pública de les bases que han de regir la convocatòria per a proveir en propietat dues places de graduat social. [1998/M11421]
  
El Ple de l'Ajuntament de València, en la sessió de 29 de maig de 1998, va aprovar les següents:
  
Bases que han de regir la convocatòria per a proveir en propietat dues places de graduat social.
  
L'objecte d'aquestes bases, aprovades pel Ple de la corporació el dia 29 de maig de 1998, és la provisió en propietat de dues places de graduat social, de l'escala d'administració especial, subescala tècnica, classe de mitjans, grup B de titulació de l'article 25 de la Llei 30/1984 de 2 d'agost, de les quals es reserva una per a promoció interna.
  
El procediment selectiu és el d'oposició lliure.
  
Normes generals
  
Primera. Nombre màxim de places que cal proveir
  
El tribunal no pot declarar que ha superat el procés selectiu un nombre d'aspirants superior al de places convocades.
  
Segona. Places de promoció interna
  
Els aspirants no podran participar simultàniament per ambdós sistemes d'accés. La contravenció d'aquesta norma determinarà l'exclusió dels qui no la complisquen en les seues sol·licituds quant al torn de promoció interna, tret que en el termini per a l'exposició de la llista provisional d'admesos, l'interessat manifeste optar per l'altre torn.
  
Les places no cobertes per promoció interna se sumaran a les corresponents al sistema d'accés lliure.
  
Tercera. Requisits dels aspirants
  
Per a ser admesos a aquest procés selectiu per a l'accés a la funció pública local, caldrà:
  
a) Posseir la nacionalitat espanyola o, d'acord amb el que estableix la Llei 17/1993, de 23 de desembre, sobre l'accés a determinats sectors de la funció pública dels nacionals de la resta d'estats membres de la Unió Europea, tindre la nacionalitat d'un país membre d'aquesta o la de qualsevol d'aquells estats als quals, en virtut de tractats internacionals realitzats per la Unió Europea i ratificats per Espanya, siga d'aplicació la lliure circulació de treballadors en els termes en què aquesta es troba definida en el Tractat Constitutiu de la Unió Europea.
  
b) Tindre complits 18 anys i no excedir dels 55.
  
c) Posseir el títol de Graduat Social o equivalent, o en condicions d'obtindre'l en la data en què acabe el termini de presentació d'instàncies. En qualsevol cas, l'aspirant haurà d'aportar l'equivalència mitjançant la certificació expedida a l'efecte per l'administració competent en cada cas.
  
d) Posseir la capacitat física i psíquica necessàries per a l'exercici de les funcions dels llocs de treball afectats.
  
e) No haver sigut separat mitjançant expedient disciplinari del servei de qualsevol de les administracions o institucions públiques, ni trobar-se inhabilitat per a l'exercici de funcions públiques.
  
Per als aspirants del torn de promoció interna:
  
f) Complir els requisits exigits amb caràcter general, i tindre una antiguitat d'almenys dos anys de serveis efectius en l'escala d'administració especial, grup C de titulació en l'Ajuntament de València.
  
Quarta. Forma i termini de presentació d'instàncies
  
Les instàncies per a sol·licitar prendre part en aquesta convocatòria s'han de dirigir a l'alcaldessa presidenta de l'Ajuntament de València i s'han de presentar al Registre General d'Entrada d'aquest, o en la forma que determina l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú; es pot utilitzar la instància model que facilitarà l'oficina d'informació municipal, situada a la plaça de l'Ajuntament, número 1, planta baixa, durant un termini de 20 dies hàbils, a partir de l'endemà de la publicació de l'extracte d'aquesta convocatòria en el Boletín Oficial del Estado.
  
A la instància caldrà acompanyar el resguard de l'ingrés bancari en el compte número 063-3101333478 de Bancaixa, efectuat directament o per transferència de l'import dels drets d'examen, que es fixen en 4.050 pessetes. Es podrà acompanyar, si s'escau, el resguard del gir postal o telegràfic del pagament, en el qual caldrà fer constar la convocatòria a què correspon l'ingrés.
  
Els citats drets d'examen sols es tornaran als qui no siguen admesos al procediment selectiu per falta d'algun dels requisits exigits per a prendre-hi part.
  
En la instància caldrà indicar el torn pel qual s'opta.
  
Aquells que per estar afectats per una minusvalidesa necessiten adaptacions per a la realització de les proves ho indicaran en l'apartat corresponent per tal que es puguen adoptar les mesures oportunes, les quals seran concedides a criteri del tribunal selectiu, amb l'estudi previ i sempre que es garantisquen les condicions d'igualtat amb la resta de torns. En aquells casos en què se susciten dubtes sobre l'oportunitat del que s'ha sol·licitat, es podrà oir l'interessat així com demanar assessorament i, si escau, col·laboració dels òrgans tècnics competents. En tot cas haurà d'haver congruència entre l'adaptació que se sol·licita i la naturalesa de l'exercici per al qual es demana ja que aquella no pot desvirtuar el sentit de la prova.
  
Així mateix, hauran de fer declaració expressa que compleixen els requisits exigits i la capacitat per a l'exercici del lloc de treball. Si en el desenvolupament del procés selectiu se suscitaren dubtes en el tribunal respecte de la capacitat de l'aspirant per a l'exercici de les funcions de la plaça a què opta, podrà sol·licitar el corresponent dictamen de l'òrgan competent. En aquest cas, fins que s'emeta el dictamen l'aspirant podrà participar condicionalment en el procés selectiu i quedarà en suspens la resolució definitiva sobre l'admissió o exclusió del procés fins a la recepció del dictamen.
  
Cinquena. Admissió dels aspirants
  
Per a ser admesos a les proves selectives, serà suficient amb que els aspirants manifesten en les instàncies que compleixen totes i cadascuna de les condicions exigides, referides a la data d'expiració del termini de presentació d'instàncies i amb pagar el drets d'examen.
  
Expirat aquest termini, en el termini d'un mes, ampliable en els supòsits que estableix la Llei 30/1992, es declararà aprovada la llista d'admesos i exclosos, la qual s'adoptarà tenint en compte el que han declarat els aspirants i sense perjudici del que determina la base deu. En aquesta resolució, que es publicarà en el Butlletí Oficial de la Província s'indicarà el termini de 10 dies perquè els aspirants exclosos n'esmenen les errades. Així mateix, en el dit termini els interessats podran presentar qualsevol reclamació pertinent.
  
La publicació d'aquesta resolució serà determinant dels terminis a efectes de possibles impugnacions o recursos.
  
Les errades de fet es podran esmenar en qualsevol moment, d'ofici o a petició de l'interessat.
  
Si no es produeix cap reclamació, suggeriment o petició d'esmena, la resolució provisional esdevindrà definitiva automàticament. En un altre cas, resoltes les reclamacions i esmenes, es publicaran en el Butlletí Oficial de la Província o es notificaran individualment als directament afectats.
  
Sisena. Tribunal
  
El tribunal per a aquesta selecció, estarà integrat pels següents membres, tots amb veu i vot:
  
Presidenta titular: alcaldessa de la corporació.
  
President suplent: regidor delegat de l'Àrea d'Administració General o membre de la corporació en qui delegue la presidenta titular.
  
Secretari titular: el secretari general de la corporació.
  
Secretari suplent: el funcionari amb habilitació de caràcter nacional, subescala secretaria, en qui delegue el secretari titular.
  
Vocals:
  
Titular: el regidor membre de la corporació designat a l'efecte amb titulació igual o superior a la requerida per a la plaça que es convoca.
  
Suplent: el regidor membre de la corporació designat a l'efecte amb titulació igual o superior a la requerida per a la plaça que es convoca.
  
Titular: un funcionari de carrera d'aquesta corporació amb titulació igual o superior a la requerida per a la plaça que es convoca i corresponent a la mateixa àrea de coneixements.
  
Suplent: un funcionari de carrera d'aquesta corporació amb titulació igual o superior a la requerida per a la plaça que es convoca i corresponent a la mateixa àrea de coneixements.
  
Titular: un funcionari de carrera d'aquesta corporació amb titulació igual o superior a la requerida per a la plaça que es convoca i corresponent a la mateixa àrea de coneixements.
  
Suplent: un funcionari de carrera d'aquesta corporació amb titulació igual o superior a la requerida per a la plaça que es convoca i corresponent a la mateixa àrea de coneixements.
  
Titular: un funcionari de carrera d'aquesta corporació, del grup A de titulació.
  
Suplent: un funcionari de carrera d'aquesta corporació, del grup A de titulació.
  
Titular: un funcionari de carrera d'aquesta corporació, del grup A de titulació pertanyent a la mateixa àrea de coneixements.
  
Suplent: un funcionari de carrera d'aquesta corporació, del grup A de titulació pertanyent a la mateixa àrea de coneixements.
  
Titular: un representant de l'administració del Consell, designat per la Conselleria de Presidència amb titulació igual o superior a la requerida per a la plaça que es convoca i pertanyent a la mateixa àrea de coneixements.
  
Suplent: un representant de l'administració del Consell, designat per la Conselleria de Presidència amb titulació igual o superior a la requerida per a la plaça que es convoca i pertanyent a la mateixa àrea de coneixements.
  
Titular: un funcionari de carrera d'aquesta corporació, membre d'alguna de les seccions sindicals representatives amb titulació igual o superior a la requerida per a la plaça que es convoca.
  
Suplent: un funcionari de carrera d'aquesta corporació, membre d'alguna de les seccions sindicals representatives amb titulació igual o superior a la requerida per a la plaça que es convoca.
  
En cas d'absència del president titular o suplent, la presidència li correspondrà al vocal regidor.
  
El nomenament com a membre d'aquest tribunal es farà públic, en el marc d'aquestes bases, per resolució de l'Alcaldia o acord de la Comissió de Govern, si ho tinguera delegat.
  
El tribunal no podrà constituir-se ni actuar sense l'assistència almenys de la meitat dels membres, titulars o suplents indistintament.
  
Als efectes del que disposa l'annex IV del Reial Decret 236/1988, de 4 de març, el tribunal que actua en aquesta prova selectiva té la categoria segona de les que s'hi recullen, tant pel que fa a les assistències dels membres del tribunal com dels assessors i col·laboradors.
  
Els membres del tribunal podran ser recusats pels aspirants de conformitat amb el que disposen els articles 28 i 29 de la Llei 30/1992.
  
Setena. Calendari
  
La data, l'hora i el lloc de realització del primer exercici de les proves selectives s'anunciarà en la publicació de la resolució per la qual s'aprove la llista d'admesos i exclosos a què es refereix la norma cinquena anterior.
  
Una vegada començades les proves selectives no serà obligatòria la publicació dels següents anuncis de realització de la resta d'exercicis en el BOP. El tribunal farà públics aquests anuncis al tauler d'anuncis de la corporació amb 12 hores d'antelació al començament d'aquestes, si es tracta del mateix exercici, o de 24 si es tracta d'un de nou. En qualsevol cas, des de la conclusió d'un exercici fins el començament del següent no han de transcórrer menys de 72 hores ni més de 45 dies naturals.
  
Es podran reduir els terminis indicats si ho proposara el tribunal i acceptaren tots els aspirants o ho sol·licitaren aquests unànimement. Açò es farà constar en l'expedient.
  
Vuitena. Ordre d'intervenció dels aspirants. Identificació
  
Els aspirants seran convocats per a cada exercici en crida única. La no-presentació d'un aspirant a qualsevol dels exercicis obligatoris, en el moment de ser cridat, determinarà automàticament el decaïment del dret a participar en el mateix exercici i en els successius, i quedarà exclòs, en conseqüència, del procediment selectiu. Es podran examinar els aspirants afectats per aquestes circumstàncies, sempre que no haja acabat la prova corresponent o si ha acabat, quan no es dificulte el desenvolupament de la convocatòria, amb perjudici per a l'interés general o de tercers, en casos de força major degudament justificats i amb absoluta llibertat de criteri per part del tribunal.
  
L'ordre d'intervenció dels aspirants en aquells exercicis que no puguen realitzar-se conjuntament serà alfabètic, i començarà per l'aspirant el primer cognom del qual comence per la lletra insaculada, d'acord amb el resultat del sorteig públic realitzat a l'efecte.
  
El tribunal podrà demanar en qualsevol moment als aspirants que acrediten la identitat, per a la qual cosa caldrà de vagen provistos del document nacional d'identitat.
  
Novena. Llista d'aprovats
  
Acabades les proves selectives, el tribunal farà pública la llista d'aspirants aprovats, si n'hi ha, per ordre de puntuació, i l'elevarà a l'òrgan competent; així mateix remetrà l'acta de l'última sessió i no podrà declarar que ha superat aquest procediment selectiu un nombre d'aspirants superior al de places convocades.
  
Deu. Presentació de documents
  
Els aspirants proposats pel tribunal hauran d'aportar davant la corporació, en el termini de 20 dies hàbils des que es publique la llista d'aspirants aprovats, els documents acreditatius de les condicions de capacitat i els requisits exigits en la norma tercera de la present convocatòria.
  
Els aspirants que tinguen la condició de funcionari de carrera quedaran exempts de justificar documentalment les condicions generals a què es refereix la base tercera, que ja hagen sigut provades per a obtindre l'anterior nomenament. En qualsevol cas, hauran de presentar l'original o la fotocòpia compulsada del nomenament com a funcionari de carrera i el títol acadèmic exigit.
  
Els qui dins del termini indicat, i excepte casos de força major, no presenten la documentació o de l'examen d'aquesta es dedueix que manquen d'algun dels requisits exigits, no podran ser nomenats funcionaris; açò comportarà la invalidesa de l'actuació de l'interessat i la nul·litat subsegüent dels actes del tribunal en relació a aquest, sense perjudici de la responsabilitat en què haja pogut incórrer per falsedat en la instància.
  
En el supòsit que l'aspirant fóra exclòs per la no-presentació o falsedat en la documentació, el tribunal podrà proposar addicionalment la inclusió, en el mateix nombre d'exclosos, d'aquells que havent superat les proves estiguen fora pel límit establit en la norma primera.
  
Els qui superen les proves selectives hauran d'acreditar els seus coneixements de valencià mitjançant la presentació dels certificats, diplomes o títols que hagen sigut homologats per la Generalitat Valenciana. Els qui no puguen acreditar els dits coneixements hauran de comprometre's a la realització dels cursos de perfeccionament que siguen organitzats amb aquesta finalitat.
  
Onze. Nomenament
  
Una vegada complits els requisits precedents, s'efectuarà el nomenament dels aspirants proposats, els quals hauran de prendre possessió del càrrec en el termini de 30 dies, a comptar des de l'endemà de la notificació del nomenament.
  
Dotze. Incidències
  
El tribunal queda autoritzat per a resoldre els dubtes que es presenten i prendre els acords necessaris per al bon ordre del procés selectiu en tot allò que no estableixen aquestes bases.
  
Tretze. Normativa i recursos
  
1. La convocatòria es regirà, en allò que no estableixen aquestes bases, per la normativa bàsica estatal sobre la funció pública, continguda en la Llei 30/1984, de 2 d'agost, modificada per la Llei 22/1993, de 29 de desembre, en el Text Refós aprovat pel Reial Decret Legislatiu 781/1986, de 18 d'abril, el Reial Decret 896/1991, de 7 de juny, com també per la normativa autonòmica valenciana sobre la funció pública, Text Refós de 26 de març de 1991; Decret 69/1986, de 2 de juny i altres normes reglamentàries.
  
2. Contra aquestes bases, l'acord aprovatori de les quals és definitiu en la via administrativa, els interessats legitimats poden interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos, comptats des de l'endemà de la publicació de l'extracte d'aquestes en el BOE. Prèviament a la interposició del dit recurs, caldrà comunicar aquesta a l'òrgan administratiu municipal autor de l'acte, segons estableix l'article 110.3 de la Llei de Règim Jurídic de les Administracions Públiques i del Procediment Administratiu Comú. Tot això sense perjudici de poder interposar qualsevol altre recurs o acció escaient.
  
3. Contra els actes administratius definitius que es deriven de les bases, els interessats poden interposar els oportuns recursos, en els casos i en la forma establits en la Llei 30/1992, de Règim Jurídic de les Administracions Públiques i del Procediment Administratiu Comú i en la Llei Reguladora de la Jurisdicció Contenciosa Administrativa de 1956.
  
4. Si es presentara alguna al·legació, suggeriment, reclamació o petició de revisió per escrit sobre la puntuació atorgada pel tribunal o una altra circumstància relativa al desenvolupament de les proves, durant els cinc dies següents a la publicació de les puntuacions de cada prova o exercici, el tribunal decidirà sobre aquestes en la següent sessió i ho indicarà en la corresponent acta, tot això sense perjudici del que estableix aquesta base tretze pel que fa a la interposició de recursos, que es regirà per les normes generals sobre procediment i règim jurídic de les administracions públiques.
  
Tretze. Publicació
  
Aquestes bases es publicaran en el BOP i en el DOGV i l'anunci de la convocatòria en extracte en el BOE.
  
Normes específiques
  
Primera. Qualificació dels exercicis
  
Cadascun dels exercicis que figuren en el corresponent annex es qualificarà fins un màxim de 10 punts i quedaran eliminats els aspirants que no aconseguisquen un mínim de 5 punts en cadascun d'aquests.
  
El tribunal qualificador queda facultat per a determinar el nivell mínim exigit per a l'obtenció de les dites qualificacions, d'acord amb el sistema de valoració que s'adopte en cada prova.
  
Segona. Qualificació definitiva
  
La qualificació definitiva dels aspirants que hagueren superat els exercicis estarà determinada per la suma de les qualificacions parcials. En el supòsit de puntuacions iguals, els empats es resoldran tenint en compte la major puntuació obtinguda en l'exercici pràctic; en cas de persistir l'empat, es considerarà la puntuació del tercer exercici i posteriorment la puntuació del primer exercici i si encara persistira l'empat, aquest es resoldrà a favor de l'aspirant de major edat.
  
ANNEX I
  
Primer exercici. De caràcter obligatori i eliminatori.
  
Consistirà a contestar per escrit un qüestionari de 75 preguntes, tipus test, relacionades amb els temes que figuren en l'annex II de les bases d'aquesta convocatòria.
  
El tribunal determinarà el temps de duració de l'exercici i la penalització de les errades immediatament abans de començar l'exercici, en funció de la dificultat d'aquest.
  
Segon exercici. De caràcter obligatori i eliminatori.
  
Consistirà en la realització d'una o de diverses proves pràctiques, que determinarà el tribunal immediatament abans de la realització de l'exercici, relacionades amb les funcions pròpies dels llocs reservats a la subescala i categoria que es convoca i amb les matèries incloses en el programa que figura en l'annex II.
  
El tribunal determinarà el temps de duració de la prova o proves, en funció de la dificultat que representen.
  
Tercer exercici. De caràcter obligatori i eliminatori.
  
Consistirà a desenvolupar, per escrit, durant un període màxim de dues hores, un tema de caràcter general determinat pel tribunal immediatament abans de començar l'exercici, d'entre dos o més propostes i relacionat amb el programa que figura com a annex II d'aquesta convocatòria, encara que no es corresponga amb un epígraf concret d'aquest; els aspirants tindran àmplia llibertat pel que fa a la forma d'exposició de la prova.
  
En l'exercici es valorarà la formació general, els coneixements específics sobre la matèria, la claredat i l'ordre d'idees, la facilitat d'exposició escrita, l'aportació personal de l'aspirant i la capacitat de síntesi d'aquest.
  
ANNEX II
  
Tema 1. La Constitució Espanyola de 1978. Principis generals. Drets i deures fonamentals dels espanyols.
  
Tema 2. La Corona. Les Corts Generals.
  
Tema 3. El govern i l'administració. El poder judicial.
  
Tema 4. Organització territorial de l'estat. Els estatuts d'autonomia: significat. Especial referència a l'Estatut d'Autonomia de la Comunitat Valenciana: principis generals i organització.
  
Tema 5. Fonts del dret públic. La llei: classes. El reglament: classes. Altres fonts del dret administratiu.
  
Tema 6. Principis generals del procediment administratiu. Normes reguladores. Els recursos administratius. Classes: recurs ordinari, recurs de revisió. El recurs contenciós administratiu.
  
Tema 7. Règim local espanyol. Principis constitucionals. La província en el règim local. Organització provincial. Competències.
  
Tema 8. El municipi. El terme municipal. La població. L'empadronament. Consideració especial del veí. Informació i participació ciutadana. Organització municipal. Competències.
  
Tema 9. Personal al servei de l'administració local. La funció pública local i la seua organització. Drets i deures dels funcionaris públics locals. Incompatibilitats. Règim disciplinari.
  
Tema 10. Principis generals i classes de contractes administratius en l'esfera local. La selecció del contractista. Drets i deures del contractista i de l'administració.
  
Tema 11. Les formes d'activitat de les entitats locals. La intervenció administrativa en l'activitat privada. El servei públic en l'esfera local.
  
Tema 12. Hisendes locals. Classificació dels ingressos.
  
Tema 13. El procediment laboral. Modalitats processals. Mitjans d'impugnació i execució de sentències.
  
Tema 14. Transferències efectuades a les comunitats autònomes en matèria sociolaboral. Les oficines d'informació.
  
Tema 15. La planificació de recursos humans en les administracions públiques. Els plans d'ocupació. L'oferta d'ocupació pública.
  
Tema 16. Iniciatives comunitàries a recursos humans. El Fons Social Europeu.
  
Tema 17. Formació professional ocupacional. Els programes d'escoles taller i cases d'oficis. Unitats de promoció i desenvolupament.
  
Tema 18. Ajudes als òrgans de l'administració per a la contractació de treballadors desempleats. Els convenis d'Inem amb les corporacions locals. Els treballs temporals de col·laboració social.
  
Tema 19. Mesures de foment d'ocupació. Promoció d'iniciatives locals d'ocupació. Finalitat, característiques, tramitació de la qualificació i tipus d'ajudes.
  
Tema 20. Tràmits per a l'obertura o reobertura de centres de treball amb l'administració sociolaboral.
  
Tema 21. Les obligacions tributàries i comptables de les empreses.
  
Tema 22. El contracte de treball. Formalització i característiques del contracte de treball.
  
Tema 23. El contracte indefinit. El contracte per al foment de la contractació indefinida.
  
Tema 24. La contractació de minusvàlids. Tipus de contractes. La seua repercussió en l'àmbit de l'administració local.
  
Tema 25. El contracte a temps parcial. El contracte per a la formació. Els contractes en pràctiques. El contracte d'obra o servei determinat. El contracte eventual per circumstàncies de la producció.
  
Tema 26. El contracte d'aprenentatge i el contracte per a la formació.
  
Tema 27. El contracte de relleu. El contracte d'interinitat. El contracte en substitució per anticipació de l'edat de jubilació.
  
Tema 28. Modificació, suspensió i extinció del contracte de treball.
  
Tema 29. Actuacions en cas d'acomiadament. L'acte de conciliació. La demanda davant el Jutjat Social.
  
Tema 30. La cessió de treballadors. Les empreses de treball temporal. Obligacions, infraccions i sancions.
  
Tema 31. El salari i temps de treball. Jornada laboral. Permisos i vacances. El sistema retributiu dels funcionaris.
  
Tema 32. Les relacions especials de treball per compte alié.
  
Tema 33. El treball dels estrangers a Espanya. Els permisos de treball per a activitats per compte alié. Tipus i característiques.
  
Tema 34. La protecció per desocupació. Prestacions: duració i quantia. El subsidi per desocupació. Infraccions i sancions d'empresaris i treballadors en matèria de prestacions per desocupació.
  
Tema 35. El control de les condicions de treball, desocupació, seguretat social i seguretat i salut en el treball. Els serveis de la inspecció de treball i seguretat social. Infraccions i sancions de l'ordre social.
  
Tema 36. La Llei de Prevenció de Riscos Laborals. Reglaments i normes. Pla de Prevenció. Comités de seguretat i delegats de prevenció. Responsabilitats i sancions.
  
Tema 37. El dret de sindicació dels funcionaris. La negociació col·lectiva de les condicions de treball. Els conflictes col·lectius. La vaga.
  
Tema 38. La seguretat social en la Constitució Espanyola de 1978. El Text Refós de la Llei General de la seguretat social de 1994. Estructura i contingut.
  
Tema 39. Règim economicofinancer de la seguretat social: fonts de finançament. Recursos generals de la seguretat social.
  
Tema 40. Camp d'aplicació i composició del sistema de la seguretat social. Règim general: àmbit subjectiu d'aplicació, inclusions i exclusions.
  
Tema 41. Camp d'aplicació i composició del sistema de la seguretat social: els règims especials: enumeració i característiques.
  
Tema 42. El règim de la seguretat social dels funcionaris. Classes passives. Ajuda familiar. Mutualismes administratius: Muface, Mugeju, Isfas.
  
Tema 43. La integració en el règim general de la seguretat social dels funcionaris de l'administració local. L'extinta Munpal.
  
Tema 44. Inscripció d'empreses. Normes sobre afiliació. Altes i baixes en el règim general. Procediment i efectes. El conveni especial i altres situacions assimilades de l'alta.
  
Tema 45. Contingències i situacions protegides. El concepte d'accident de treball. L'accident in itinere. El concepte de malaltia professional.
  
Tema 46. Acció protectora de la seguretat social. Contingut i classificació de les prestacions. Característiques. Incompatibilitats. Prescripció i caducitat. Reintegrament de prestacions indegudes.
  
Tema 47. Requisits generals del dret a les prestacions. Responsabilitats en ordre a les prestacions per incompliment de les obligacions d'afiliació, altes, baixes i cotització.
  
Tema 48. Incapacitat temporal: concepte i causes que la motiven. Beneficiaris. Prestació econòmica: quantia. Naixement, duració i extinció del dret al subsidi. Maternitat: prestacions i duració.
  
Tema 49. Incapacitat permanent en la modalitat contributiva: concepte. Graus d'incapacitat. Prestacions. Determinació i quantia. Naixement, duració i extinció del dret.
  
Tema 50. Lesions permanents no invalidants. La qualificació i revisió de la incapacitat permanent.
  
Tema 51. Jubilació en la modalitat contributiva: concepte. Edat de jubilació. Determinació de la quantia de la prestació: base reguladora i percentatge aplicable. Suspensió i extinció de la prestació.
  
Tema 52. La protecció per mort i supervivència. Fet causant. Requisits per a les pensions de viduïtat, orfandat i en favor de familiars. Quantia de les prestacions. Compatibilitat. Extinció. L'auxili per defunció.
  
Tema 53. L'extingida assegurança de vellesa i invalidesa. Antecedents. Pervivència actual. Règim jurídic de les seues prestacions.
  
Tema 54. Prestacions familiars per fill a càrrec. Modalitats. Requisits per al seu reconeixement. Quantia de les prestacions. Règim d'incompatibilitats.
  
Tema 55. Les pensions no contributives. Antecedents. Invalidesa no contributiva: concepte, beneficiaris, quantia i règim jurídic. Jubilació no contributiva: concepte, beneficiaris, quantia i règim jurídic.
  
Tema 56. L'assistència social i els serveis socials. La protecció a la tercera edat. La protecció a la minusvalidesa. L'ocupació dels treballadors minusvàlids. Altres serveis socials.
  
Tema 57. Revalorització de pensions. Pensions úniques i pensions concurrents. Quanties mínimes i complements per mínims. Límits màxims.
  
Tema 58. La cotització a la seguretat social: normes comunes del sistema. La liquidació de quotes. Supòsits especials. Bases i tipus de cotització. Liquidació d'altres deutes.
  
Tema 59. La gestió de recaptació: concepte, competència i objecte. Responsables del pagament. Requisits. La citació a termini. La recaptació en període voluntari. Efectes de la falta de recaptació en termini reglamentari.
  
Tema 60. La recaptació en via executiva. Normes generals. La provisió de constrenyiment. Oposició i efectes. L'embargament de béns. Alienació. Crèdits incobrables.
  
Tema 61. Gestió de la seguretat social. Entitats gestores: naturalesa, organització i funcions. La col·laboració en la gestió. Les mútues d'accidents de treball i malalties professionals de la seguretat social.
  
Tema 62. Els règims especials de la seguretat social. Cotització i recaptació. Acció protectora.
  
Tema 63. El dret a la salut en la Constitució. Competències de l'estat i de les comunitats autònomes. Transferències. L'assistència sanitària en el sistema espanyol de la seguretat social.
  
Tema 64. L'organització assistencial de la seguretat social. L'assistència sanitària concertada. El concert marc per a la prestació d'assistència sanitària subscrit amb l'administració local. Prestacions farmacèutiques.
  
Tema 65. Dret internacional de seguretat social. Fonts. Convenis bilaterals subscrits per Espanya. Convenis de l'Organització Internacional del Treball i del Consell d'Europa, ratificats per Espanya.
  
Tema 66. Dret comunitari de seguretat social. Fonts. Lliure circulació de treballadors. Reglaments de la Comunitat Europea en matèria de seguretat social.